ઈસ્લામાબાદઃ પેશાવરમાં આર્મી સ્કૂલ પર થયેલા આતંકવાદી હુમલા બાદ આતંકવાદી હુમલામાં સામેલ પાકિસ્તાનની મદરેસા વિરુદ્ધ હાથ ધરાયેલા દેશવ્યાપી અભિયાનમાં ૧૮૨ મદરેસાને સીલ કરી દેવામાં આવી છે. આ અંગે અેસોસિયેટેડ પ્રેસ ઓફ પાકિસ્તાને તેના અેક અહેવાલમાં જણાવ્યું છે કે પંજાબ, સિંધ અને ખૈબર પખતૂનખાના મદરેસાને બંધ કરી દેવામાં આવ્યા છે, કારણ ચરમપંથીઓને પ્રોત્સાહન આપવામાં આ મદરેસાની કથિત સંડોવણી હતી. આ દરમિયાન આતંકવાદી પ્રવૃતિઓ માટે નાણાકીય વ્યવહાર પર અંકુશ લગાવવા માટે સ્ટેટ બેન્ક ઓફ પાકિસ્તાનઅે અત્યાર સુધી ૧૨૬ બેન્ક ખાતાંમાં લગભગ અેક અબજ રૂપિયાના વ્યવહાર પર પ્રતિબંધ લગાવી દીધો છે. આ તમામ ખાતાંઓને પ્રતિબંધિત આતંકવાદી જૂથોનો સાથ હતો.